Sheikh Muhammad Nuru Khalid (Haihuwa:1, Oktoba, 1960 a Jos Filato) malamin addinin Musulunci ne a Najeriya, Babban limamin Masallacin Juma’a na Apo Legislative Quarters da ke babban Birnin Tarayyar Abuja kafin ƴan kwamitin Masallacin su dakatar da shi daga limancin Masallacin biyo bayan Khuɗubar da ya gabatar a ranar 1 ga watan Afrilu shekara ta 2022, a Khuɗubar ya caccaki gwamnatin shugaba Muhammadu Buhari a kan rashin tsaro da ya addabi yankin Arewa maso yammacin Najeriya musamman Kaduna, Neja, Katsina, Zamfara da Sakkwato. Shine wanda ya ƙirƙiro Islamic Research and Da'awah Foundation (I.R.D.F) kuma shugaba ne na wakilan limaman Babban birnin tarayyar Najeriya, Abuja FCT a shekarar 2014.. An haifi Nura Khalid a ranar 1 ga watan Oktobar shekara ta 1960 a jihar Jos Jihar Filato, Ya tashi a cikin dangi matsakaiciya, mahaifinsa malamin addinin Musulunci ne, Kafin ya tafi Makarantar Firamare mahaifinsa yana tunanin yadda zai karantar da shi rubutun Larabci . Yana dan shekara shida, ya haddace Al-Qur'ani da wasu Wakokin larabci. Ya halarci makarantar firamare ta LA wacce a yanzu take LGE Primary School a Jos Jihar Filato.